Las cidades sumerianas, de las quales la percipal tenie l nome de Ur, éran custruídas subre bastos terraços artificiales. Cada ua tenie, por xefe, un rei ó gobernador. Quando morria un deilhes, anterrában junto sues jóias, sue biúba i sous serbidores. Ls Sumerianos criórun ua arte bigorosa i rialista. Usában roupas tecidas, possuían eisército regular i outelizában carros cun ruodas.